கேள்வி: புந்தேல்கண்ட் - புந்தேல்கண்ட் பகுதிகள் பற்றி தகவல் சொல்.
பதில்: புந்தேல் கண்ட் பகுதியில் உத்தரப் பிரதேசத்தின் நான்கு மாவட்டங்களும்; மத்தியப் பிரதேசத்தின் ஏழு மாவட்டங்களும் உள்ளது.
கேள்வி: புந்தேல்கண்ட் - மத்தியப் பிரதேசம் குறித்து விரிவாக சொல்லுங்கள்.
பதில்: மத்தியப் பிரதேச மாநிலத்தின் ததியா மாவட்டம், சாகர் மாவட்டம், தமோ மாவட்டம், பன்னா மாவட்டம், டிக்கம்கர் மாவட்டம், அசோக்நகர் மாவட்டம், சத்தர்பூர் மாவட்டம் மாவட்டங்கள் புந்தேல் கண்ட் பகுதியில் உள்ளது.
கேள்வி: புந்தேல்கண்ட் - சிறப்புகள் குறித்து விரிவாக சொல்லுங்கள்.
பதில்: File:Khajuraho5.jpg கோயில்கள்]] உலகப் பாரம்பரியக் களம் ஒன்றான தொல்லியல் சிறப்பு மிக்க பத்தாம் நூற்றாண்டில் கட்டப்பட்ட அழகிய சிற்பங்கள் நிறைந்த கஜுராஹோ கோயில்கள், இராமாயணம் எனும் இதிகாசத்தில் சுட்டப்படும் சித்திரகூடம், மற்றும் வரலாற்றுச் சிறப்பு மிக்க கலிஞ்சர் கோட்டை புந்தேல்கண்ட் பகுதியில் அமைந்துள்ளது. பன்னா மாவட்டம் நவரத்தின கற்கள் நிறைந்த சுரங்கங்கள் உள்ளது. புவியியல் புந்தேல் கண்ட் நிலப்பகுதியின் வடக்கில் கங்கைச் சமவெளியும், தெற்கில் விந்திய மலைத்தொடர் அமைந்துள்ளது. இப்பகுதி வறண்ட வானிலை கொண்ட, நீர் ஆதாரம் குறைந்த மலைப்பாங்கான அடர்ந்த காடுகளுடன் கூடிய மேட்டு நிலங்களாகும். புந்தேல் கண்ட் பகுதியில், கடல் மட்டத்திலிருந்து அதிக பட்சம் 600 மீட்டர் உயரத்தில் அமைந்த விந்திய மலைத்தொடர் கிழக்கிலிருந்து மேற்காக ஊடுவுருவிச் செல்கிறது. விந்திய மலைத்தொடர்களில் உற்பத்தியாகும் முக்கிய ஆறுகளான காளி சிந்து ஆறு, பேட்வா ஆறு, கென் ஆறு, ஷாசத் ஆறு, பகாகின் ஆறு, தோன்ஸ் ஆறு, பகுஜ் ஆறு, தாசன் ஆறு மற்றும் சம்பல் ஆறுகள், இறுதியாக அலகாபாத் நகரத்தில் பாயும் யமுனை ஆறு கலக்கிறது.
கேள்வி: புந்தேல்கண்ட் - சூழலியல் பற்றி நீங்கள் என்ன அறிந்துள்ளீர்கள்?
பதில்: வழக்கமாக புந்தேல்கண்ட் பகுதியில் ஆண்டிற்கு குறைந்தது 52 நாட்கள் மழை பொழிகிறது. சுரங்கங்கள் தோண்ட, நகரங்கள் பெருகிட, தொழிற்சாலைகள் அமைக்க காடுகள் அழிக்கப்படுவதால் இப்பகுதியில் தற்போது மழை வளம் குறைந்து கொண்டே வருகிறது. எனவே 2007-ஆம் ஆண்டில் புந்தேல் கண்ட் பகுதியில் கடும் வறட்சி ஏற்பட்டது. புந்தேல்கண்ட் பகுதியில் ஆண்டு சராசரி மழை பொழிவு 800–900&nbsp;மி மீட்டராகும். இறுதி ஆறு ஆண்டுகளாக இப்பகுதியின் மழை பொழிவு 400 - 450 மி மீட்டராக குறைந்து விட்டது. இதனால் இப்பகுதியில் வேளாண்மைத் தொழில் மிகவும் பாதிப்படைந்து, உணவு தாணிய உற்பத்தி மிகவும் குறைந்தது. மேலும் இப்பகுதியில் மீன் பிடித்தல், காய்கறிகள் பயிரிடுதல், வெற்றிலை கொடி பயிரிடுதல் போன்ற துணைத் தொழில்களும் கடுமையான சவால்களை சந்தித்து வருகிறது.
கேள்வி: புந்தேல்கண்ட் - பொருளாதாரம் பற்றி விளக்கவும்.
பதில்: வறண்ட வானிலை கொண்ட புந்தேல் கண்ட் பகுதியில் உள்ள உத்திரப் பிரதேசத்தின் ஜான்சி மாவட்டம், லலித்பூர் மாவட்டம், சித்திரக்கூட மாவட்டம், பந்தா மாவட்டம் முதலிய நான்கு மாவட்டங்களும் மற்றும் மத்தியப் பிரதேசத்தின் ததியா மாவட்டம், சாகர் மாவட்டம், தமோ மாவட்டம், பன்னா மாவட்டம், டிக்கம்கர் மாவட்டம், அசோக்நகர் மாவட்டம், சத்தர்பூர் மாவட்டம் முதலிய ஏழு மாவட்டங்களும் பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றாக இந்திய அரசால் 2006- ஆம் ஆண்டில் அறிவிக்கப்பட்டுள்ளது. எனவே இம்மாவட்டங்களின் ஊரக வளர்ச்சி திட்டங்களுக்கு இந்திய அரசு பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.
கேள்வி: புந்தேல்கண்ட் - மத்திய காலப் பகுதி & மராத்திய ஆட்சி குறித்து விரிவாக சொல்லுங்கள்.
பதில்: கன்னோசி நாட்டின் கூர்ஜர-பிரதிகாரப் பேரரசு குவாலியர் கோட்டையை கைப்பற்றி, கலிஞ்சர் கோட்டையை மையமாக்க் கொண்டு கி. பி 650 முதல் 1036 முடிய புந்தேல் கண்ட் பகுதியை கைப்பற்றி ஆண்டனர். பின்னர் சந்தேலர்கள் குல மன்னர்கள் புந்தேல் கண்ட் பகுதியை கி பி பத்தாம் நூற்றாண்டு முதல் பதின்மூன்றாம் நூற்றாண்டு முடிய ஆண்டனர். வித்தியாதரண் எனும் சந்தேல இராஜபுத்திர மன்னன் (1017–29) வடக்கே சம்பல் ஆறு முதல் தெற்கே நர்மதை ஆறு வரை புந்தேலி கண்ட் அரசை விரிவு செய்தார். சந்தேல குல இராஜபுத்திர மன்னர் வித்தியாதரன் ஆட்சி காலத்தில் ஆப்கானிஸ்தான் மன்னர் கஜினி முகமது புந்தேல்கண்ட் பகுதியின் தலைநகராக விளங்கிய கலிஞ்சர் கோட்டை தாக்கப்பட்டது. சந்தேல இராஜபுத்திர குல ஆட்சியில் புந்தேல் கண்ட் பகுதியில் சமணம் வளர்ந்தது. பத்தாம் நூற்றாண்டு முதல் பதினோறாம் நூற்றாண்டு காலத்தில் கஜுராஹோ பகுதியில் சமணர் கோயில்கள் மற்றும் இந்துக் கோயில்கள் கட்டப்பட்டது. 12-ஆம் நூற்றாண்டில் ஆஜ்மீர் மாவட்டம் ஆண்ட சௌகான் குல இராஜபுத்திர மன்னர் புந்தேல்கண்ட் பகுதியின் ஆட்சியாளர்களுக்கு சிம்ம சொப்பனமாக விளங்கினார். பதினாறாம் நூற்றாண்டில் ஓர்ச்சா நகரத்தை தலைநகராகக் கொண்டு இராஜா ருத்திர பிரதாப சிங் 1531 முடிய புந்தேல்கண்ட் பகுதியை ஆண்டார். 22 மே 1545 அன்று சேர் சா சூரி புந்தேல் கண்ட் பகுதியின் கலிஞ்சர் கோட்டையை தாக்கும் போது புந்தேலி இராஜபுத்திரர்களால் கொல்லப்பட்டார். பாபர் முதல் அவுரங்கசீப் வரை புந்தேல்கண்ட் பகுதி பெயரளவில் 16 முதல் 18-ஆம் நூற்றாண்டு வரை முகலாயப் பேரரசு இருந்தது. மராட்டியப் பேரரசு பேஷ்வாவாவின் பேரன், உத்தரப் பிரதேசத்தின் தற்போதைய பந்தா மாவட்டம் தலைமையிடமாகக் கொண்டு புந்தேல் கண்ட் பகுதியை ஆட்சி செய்தார்.
கேள்வி: புந்தேல்கண்ட் - பிரித்தானிய ஆட்சி, 1802–1947 குறித்து விரிவாக சொல்லுங்கள்.
பதில்: இரண்டாம் ஆங்கிலேய மராத்தியப் போர் முடிவில் மராத்திய கூட்டணிப் படைகள் இந்தியாவில் கம்பெனி ஆட்சியிடம் தோற்ற காரணத்தினால் டிசம்பர் 1803-இல் மராத்திய அரசர் இரண்டாம் பாஜிராவுக்கும் - ஆங்கிலேயே கம்பெனி ஆட்சியாளர்களுக்கும் இடையே ஏற்பட்ட ''வசாய் உடன்படிக்கை''யின் படி மராத்தியர் வசமிருந்த புந்தேல்கண்ட் பகுதிகள் ஆங்கிலேயர் கையில் சென்றது. 1817 – 1818-இல் நடந்த மூன்றாம் ஆங்கிலேய மராட்டியப் போர் முடிவில் மராத்தியப் பேரரசு வீழ்ச்சியுற்ற காரணத்தினால், புந்தேல்கண்ட் பகுதிகளை ஆண்ட மராத்திய குறுநில மன்னர்கள் மராத்தியப் பேரரசிலிருந்து விடுபட்டு, ஆங்கிலேயர்களுக்கு ஆண்டு தோறும் கப்பம் செலுத்திக் கொண்டு மன்னர் அரசு (பிரித்தானிய இந்தியா) ஆட்சி செய்தனர். சிப்பாய்க் கிளர்ச்சி, 1857 பின்னர், 1947-ஆம் ஆண்டு வரை பிரித்தானியாவின் இந்தியப் பேரரசு கீழ் புந்தேல்கண்ட் பகுதியில் இந்தூர், ஓர்ச்சா, பன்னா, சம்தார், சர்க்காரி, சத்தர்பூர், ததியா, பிஜவார், அஜய்கர் என ஒன்பது மன்னர் அரசு (பிரித்தானிய இந்தியா) ஆட்சி செய்தனர். மேலும் 13 ஜமீந்தாரிகளும் சிறு பகுதிகளை ஆண்டனர்.
கேள்வி: புந்தேல்கண்ட் - இந்திய விடுதலைக்குப் பின் பற்றி நீங்கள் என்ன அறிந்துள்ளீர்கள்?
பதில்: 1947-இல் இந்திய விடுதலைக்குப் பின்னர், 1950-ஆம் ஆண்டில் புந்தேல் கண்ட் பகுதிகளில் இருந்த மன்னர் அரசு (பிரித்தானிய இந்தியா) ஒன்று சேர்த்து விந்தியப் பிரதேசம் எனும் தனி மாகாணம் ஏற்படுத்தப்பட்டது. பின்னர் 1 நவம்பர் 1956-இல் விந்தியப் பிரதேசம் மத்தியப் பிரதேசம் மாநிலத்துடன் இணைக்கப்பட்டது. புகழ் பெற்ற சம்பல் கொள்ளையர்களான பூரான் சிங் என்ற புஜா பப்பா, மூரத் சிங் மற்றும் பூலான் தேவியின் கொள்ளைக் கூட்டத்தின் கட்டுக்குள் புந்தேல்கண்ட் பகுதி விளங்கியது.
கேள்வி: புந்தேல்கண்ட் - புந்தேல்கண்ட் மாநில வரைவோலை அறிக்கை பற்றி தகவல் சொல்.
பதில்: 2011-ஆம் ஆண்டில் புந்தேல் கண்ட் விடுதலை இயக்கம் (Bundelkhand Mukti Morcha) உத்திரப் பிரதேசம் மற்றும் மத்தியப் பிரதேசத்தில் உள்ள புந்தேல் கண்ட் பகுதியில் உள்ள மாவட்டங்களை உள்ளடக்கி புந்தேல் கண்ட் மாநிலம் என்ற தனி மாநில கோரிக்கையை அப்போதைய உத்தரப் பிரதேச மாநில முதல்வர் மாயாவதி ஏற்றுக் கொண்டார். பாரதிய ஜனதா கட்சியின் தலைவரும். முன்னாள் மத்தியப் பிரதேச முதல்வரும் ஆன உமா பாரதி மற்றும் இந்திய தேசிய காங்கிரஸ் கட்சியும் புந்தேல் கண்ட் தனி மாநில கோரிக்கையை 2014-இல் நடைபெற்ற நாடாளுமன்ற மக்களவைத் தேர்தல் பரப்புரையின் போது ஏற்றுக் கொண்டது. உத்தேச புந்தேல் கண்ட் மாநிலத்தின் மாவட்டங்கள்; Image:UP region map.gif * உத்தர பிரதேச மாநிலத்தின் ஏழு மாவட்டங்கள்; ** ஜான்சி மாவட்டம் ** ஜாலவுன் மாவட்டம் ** லலித்பூர் மாவட்டம் ** சித்திரக்கூட மாவட்டம் ** பந்தா மாவட்டம் ** அமீர்ப்பூர் மாவட்டம், உத்தரப்பிரதேசம் ** மகோபா மாவட்டம் ;மத்தியப் பிரதேசம் *மத்தியப் பிரதேச மாநிலத்திலிருந்து ஏழு மாவட்டங்கள்; ** ததியா மாவட்டம் ** சத்தர்பூர் மாவட்டம் ** தமோ மாவட்டம் ** பன்னா மாவட்டம் ** சாகர் மாவட்டம் ** டிக்கம்கர் மாவட்டம் ** விதிஷா மாவட்டம் மத்திய பிரதேசத்தின் கீழ்கண்ட சில மாவட்டங்களும் புந்தேல் கண்ட் பகுதிகளாக கருதப்படுகிறது. ** பிண்டு மாவட்டம் ** குவாலியர் மாவட்டம் ** முரைனா மாவட்டம் ** சியோப்பூர் மாவட்டம் ** சிவபுரி மாவட்டம்
கேள்வி: புந்தேல்கண்ட் - கலாச்சாரம் என்பது என்ன?
பதில்: இந்தி மொழி எழுத்துக்களுடன் கூடிய புந்தேலி மொழி இப்பகுதியில் பேசப்படுகிறது. புந்தேலி மொழி ஏழு வட்டார வழக்கு பேச்சுகளுடன் கூடியது. புந்தேலி பகுதியில் இந்து சமயம் மற்றும் சமணம் சமயங்கள் பெரும்பாலன மக்களால் பின்பற்றப்படுகிறது. இப்பகுதியில் பல சமணக் கோயில்கள் உள்ளது.